2004R0048 — DA — 20.04.2009 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

EUROPA-PARLAMENTETS OG RÅDETS FORORDNING (EF) Nr. 48/2004

af 5. december 2003

om udarbejdelse af årlige EF-statistikker om stålindustrien for referenceårene 2003-2009







EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 285, stk. 1, under henvisning til forslag fra Kommissionen ( 1 ), under henvisning til udtalelse fra Det Europæiske Økonomiske og Sociale Udvalg ( 2 ), efter proceduren i traktatens artikel 251 ( 3 ), og ud fra følgende betragtninger: (1) Statistikkerne om stålindustrien var baseret på traktaten om oprettelse af Det Europæiske Kul- og Stålfællesskab (EKSF), som udløb den 23. juli 2002. (2) Europa-Parlamentet og Rådet vedtog den 30. september 2002 forordning (EF) nr. 1840/2002 ( 4 ) for at sikre videreførelse af EKSF-stålstatistiksystemet efter EKSF-traktatens udløb og indtil den 31. december 2002. (3) Det er nødvendigt at fortsætte indsamlingen af statistikker om stålindustrien for at kunne gennemføre Fællesskabets fremtidige stålindustripolitik. På europæisk plan findes der ikke noget andet statistisk system, der kan dække behovet for sådanne statistikker. Der er derfor behov for en ny forordning, på grundlag af EF-traktaten, om indsamling af EF-statistikker om stålindustrien. (4) Rådets forordning (EF) nr. 322/97 af 17. februar 1997 om EF-statistikker ( 5 ) udgør referencerammen for bestemmelserne i denne forordning. (5) Det er nødvendigt med en overgangsperiode fra 2003 til 2009 for at kunne afgøre, om stålstatistikkerne kan integreres i andre statistiske systemer. (6) Virksomhederne i stålindustrien har brug for global information om investeringer og kapacitet for at kunne vurdere en eventuel fremtidig underkapacitet eller overkapacitet for så vidt angår bestemte kategorier af stålprodukter. EF-statistikkerne om investeringer og kapacitet indgår i det af OECD forvaltede globale netværk af oplysninger om stålproduktionskapaciteten. (7) Statistikker over energiforbruget i stålindustrien giver ikke kun oplysninger om energianvendelse og -produktion inden for stålindustrien, men indirekte også om emissionen af forurenende stoffer. (8) Statistikker over de disponible beholdninger af jern- og stålskrot er nødvendige for at kunne overvåge anvendelsen af dette vigtige råmateriale til produktion af stål. (9) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 6 ). (10) Udvalget for det Statistiske Program er blevet hørt i overensstemmelse med artikel 3 i Rådets afgørelse 89/382/EØF, Euratom ( 7 ) — ud fra følgende betragtninger: UDSTEDT FØLGENDE FORORDNING:







Artikel 1

Formål

Formålet med denne forordning er at opstille en fælles ramme for en systematisk udarbejdelse af EF-statistikker om stålindustrien for referenceårene 2003-2009.

Artikel 2

Definitioner

I denne forordning har udtrykkene »EF-statistikker« og »udarbejdelse af statistikker« den betydning, der er angivet i forordning (EF) nr. 322/97.

Artikel 3

Anvendelsesområde

▼M1

Denne forordning omfatter data om stålindustrien, der er defineret som gruppe 24.1 i den statistiske nomenklatur for økonomiske aktiviteter i Det Europæiske Fællesskab (NACE rev. 2).

▼B

Udgør værditilvæksten i faktorpriser for virksomhederne i en medlemsstats stålindustri mindre end 1 % af EU-totalen, er det ikke nødvendigt at indsamle oplysninger om kendetegnene.

Artikel 4

Kendetegn

De leverede data, som skal være i overensstemmelse med det format, der er angivet i bilaget, skal vedrøre kendetegn for faglige enheder, som defineret i Rådets forordning (EØF) nr. 696/93 af 15. marts 1993 om de statistiske enheder til observation og analyse af det produktive system i Det Europæiske Fællesskab ( 8 ), og virksomheder med mindst 50 ansatte.

Artikel 5

Tidsperiode og hyppighed

Medlemsstaterne udarbejder på årsbasis de data, der er omhandlet i bilaget, første gang for året 2003 og derefter for hvert år indtil 2009.

Artikel 6

Indberetning af data

1. Medlemsstaterne indberetter til Kommissionen (Eurostat) de data og metadata om stålindustrien, der er indsamlet om de enheder, der nævnes i artikel 4. Indberetningen omfatter fortrolige data i henhold til gældende fællesskabsbestemmelser om indberetning af fortrolige data.

2. Medlemsstaterne indberetter data og metadata i elektronisk form. Indberetningen skal opfylde en passende dataudvekslingsstandard, som er godkendt efter proceduren i artikel 8, stk. 2. Eurostat stiller den nødvendige dokumentation vedrørende de godkendte standarder til rådighed og giver vejledning i, hvordan disse standarder skal implementeres i overensstemmelse med kravene i denne forordning.

3. Medlemsstaterne indberetter data og metadata senest seks måneder efter referenceårets afslutning. Efter proceduren i artikel 8, stk. 2, kan Kommissionen forlænge denne periode til tolv måneder for den første indberetning for medlemsstater, som har vanskeligheder med gennemførelsen af denne forordning.

▼M2

Artikel 7

Gennemførelsesforanstaltninger

1. Følgende foranstaltninger til gennemførelse af denne forordning vedrørende indberetningsformater og den første indberetningsperiode vedtages efter forskriftsproceduren i artikel 8, stk. 2.

2. Foranstaltninger til gennemførelse af denne forordning vedrørende ajourføring af listen over kendetegn, og som har til formål at ændre ikke-væsentlige bestemmelser i denne forordning, herunder ved at supplere den, vedtages efter forskriftsproceduren med kontrol i artikel 8, stk. 3, under forudsætning af at medlemsstaterne ikke derved pålægges væsentlige yderligere byrder.

▼B

Artikel 8

Procedure

1. Kommissionen bistås af det ved artikel 1 i afgørelse 89/382 EØF, Euratom nedsatte Udvalg for det Statistiske Program.

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF, fastsættes til tre måneder.

▼M2

3. Når der henvises til dette stykke, anvendes artikel 5a, stk. 1–4, og artikel 7 i afgørelse 1999/468/EF, jf. dennes artikel 8.

▼B

Artikel 9

Rapporter

Senest fem år efter denne forordnings ikrafttræden forelægger Kommissionen Europa-Parlamentet og Rådet en rapport om dens gennemførelse.

Rapporten skal bl.a. indeholde:

a) en vurdering af nytteværdien for Fællesskabet, medlemsstaterne samt leverandørerne og brugerne af de statistiske oplysninger set i forhold til omkostningerne

b) en vurdering af statistikkernes kvalitet

c) en kontrol af synergien med andre fællesskabsaktiviteter

d) forslag til eventuelle ændringer, som vil kunne forbedre den måde, hvorpå denne forordning fungerer.

Artikel 10

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

DATA, SOM OMHANDLET I ARTIKEL 4, 5 OG 6, DER SKAL INDBERETTES TIL EUROSTAT

1. Årlige statistikker om stål- og støbejernsskrotopgørelser







Enhed: tons Kode Betegnelse Stål- og støbejernsskrotopgørelser 1010 Lagre på årets første dag 1020 Værkets egne tilgange 1030 Tilførsler (1031 + 1032 + 1033) 1031 — fra det indenlandske marked 1032 — fra andre EF-medlemsstater 1033 — fra tredjelande 1040 I alt til rådighed (1010 + 1020 + 1030) 1050 Forbrug i alt … 1051 … heraf i elektroovne 1052 … heraf skrot af rustfrit stål 1060 Leverancer 1070 Lagre på årets sidste dag (1040 – 1050 –1060)

2. Brændsels- og energiforbrug samt opgørelse over elektrisk energi i stålindustrien

Del A: Årlige statistikker om brændsels- og energiforbrug efter anlægstype ( 9 )







Enhed: tons eller gigajoule (GJ) Kode Betegnelse Kommentar Brændsels- og energiforbrug 2010 Fast brændsel (2011 + 2012) tons 2011 Koks tons 2012 Andet fast brændsel tons 2020 Flydende brændsel tons 2030 Gas (2031 + 2032 + 2033 + 2034) GJ 2031 Højovnsgas GJ 2032 Koksværksgas GJ 2033 Konvertergas GJ 2034 Anden gas GJ 2040 Udlandsleverancer af højovnsgas GJ 2050 Udlandsleverancer af konvertergas GJ

Del B: Årlige statistikker om opgørelse over elektrisk energi i stålindustrien







Enhed: MWh Kode Betegnelse Opgørelse over elektrisk energi i stålindustrien 3100 Ressourcer (3101 + 3102) 3101 Bruttoproduktion 3102 Forsyninger fra andre værker 3200 Anvendelsesområder (3210 + 3220 + 3230) 3210 Forbrug efter områder (3211 + 3212 + 3213 + 3214 + 3215 + 3216 + 3217) 3211 Sintringsanlæg og chargeblandingsanlæg 3212 Højovne og elektroråjernsovne 3213 Elektrostålværker og strengstøbningsanlæg 3214 Andre stålværker og strengstøbningsanlæg 3215 Valseværker 3216 Elværker 3217 Andre områder 3220 Leverancer til andre værker 3230 Tab

3. Undersøgelse af investeringer i jern- og stålindustrien

Del A: Årlige statistikker om udgifter







Enhed: Mio. EUR Kode Betegnelse Investeringsudgifter i jern- og stålindustrien 4010 Koksværker 4020 Chargeblandingsanlæg 4030 Anlæg til produktion af råjern og ferrolegeringer (inkl. højovne) 4040 Stålværksstøberier 4041 … heraf elektroanlæg 4050 Strengstøbningsanlæg 4060 Valseværker (4061 + 4062 + 4063 + 4064) 4061 Flade produkter 4062 Lange produkter 4063 Koldvalseværker til bredbånd 4064 Anlæg til coatede produkter 4070 Andre områder 4100 Total (4010 + 4020 + 4030 + 4040 + 4050 + 4060 + 4070) 4200 … heraf til forureningsbekæmpelse

Del B: Årlige statistikker om produktionskapacitet







Enhed: 1 000 tons pr. år Kode Betegnelse Størst mulige produktion i jern- og stålindustrien (produktionskapacitet) 5010 Koks 5020 Chargeblanding 5030 Støbejern og ferrolegeringer 5040 Råstål 5041 — heraf elektroanlæg 5042 — heraf strengstøbning 5050 Produkter fremstillet direkte ved varmvalsning (5051 + 5052) 5051 Flade produkter 5052 Lange produkter 5060 Produkter fremstillet af varmvalsede produkter (ekskl. coatede produkter) 5061 … heraf produkter fremstillet ved koldvalsning 5070 Coatede produkter





(

9

)